CELEX: 62015CN0571
Language: hr
Date: 2015-11-06 00:00:00
Title: Predmet C-571/15: Zahtjev za prethodnu odluku koji je 6. studenoga 2015. uputio Hessisches Finanzgericht (Njemačka) – Wallenborn Transports SA protiv Hauptzollamt Gießen

7.3.2016   
            
            
               HR
            
            
               Službeni list Europske unije
            
            
               C 90/3
            
         Zahtjev za prethodnu odluku koji je 6. studenoga 2015. uputio Hessisches Finanzgericht (Njemačka) – Wallenborn Transports SA protiv Hauptzollamt Gießen
   (Predmet C-571/15)
   (2016/C 090/05)
   Jezik postupka: njemački
   
      Sud koji je uputio zahtjev
   
   Hessisches Finanzgericht
   
      Stranke glavnog postupka
   
   
      Tužitelj: Wallenborn Transports SA
   
      Tuženik: Hauptzollamt Gießen
   
      Prethodna pitanja
   
   
               1.
            
            
               pitanje:
               Je li propis države članice o porezu na dodanu vrijednost prema kojem slobodne zone kontrolnog tipa I. (slobodne luke) nisu dio državnog područja situacija u smislu članka 156., kako je navedena u članku 61. podstavku 1. i u članku 71. stavku 1. podstavku 1. Direktive o sustavu poreza na dodanu vrijednost (1)?
            
         U slučaju potvrdnog odgovora na prvo pitanje:
   
               2.
            
            
               pitanje:
               Nastaje li oporezivi događaj i nastupa li obveza obračuna za robu koja podliježe carinskim davanjima, u skladu s člankom 71. stavkom 1. podstavkom 2. Direktive o PDV-u, u trenutku u kojem unutar slobodne zone kontrolnog tipa I. nastaje oporezivi događaj i nastupa obveza obračuna carinskih davanja i onda kada zakonodavstvo o porezu na dodanu vrijednost države članice na državnom području koje se nalazi slobodna zona propisuje da slobodne zone kontrolnog tipa I. (slobodne luke) nisu dio državnog područja?
            
         U slučaju negativnog odgovora na drugo pitanje:
   
               3.
            
            
               pitanje:
               Nastaje li oporezivi događaj i nastupa li obveza obračuna za robu koja se kreće u postupku vanjskog provoza – a da taj postupak nije završen u slobodnoj zoni kontrolnog tipa I. – i u slobodnoj zoni nezakonito izuzima ispod carinskog nadzora tako da carinski dug za nju nastaje u skladu s člankom 203. stavkom 1. Carinskog zakonika (2) u istom trenutku prema drugom oporezivom događaju i to na temelju članka 204. stavka 1. točke (a) Carinskog zakonika jer roba prije radnje kojom je nezakonito izuzeta od carinskog nadzora nije podnesena carinskom tijelu u tuzemstvu nadležnom za slobodnu zonu i jer tamo nije završen postupak provoza?
            
         
      (1)  Direktiva 2006/112/EZ Vijeća od 28. studenoga 2006. o zajedničkom sustavu poreza na dodanu vrijednost; SL L 347, str. 1. (SL, posebno izdanje na hrvatskom jeziku, poglavlje 9., svezak 1., str. 120.)
   
      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice; SL L 302, str. 1. (SL, posebno izdanje na hrvatskom jeziku, poglavlje 2., svezak 2., str. 110.)